Penaja Penyelidikan: AstraZeneca AB Ubat yang Dikaji: Atuliflapon Tujuan Percubaan: Percubaan ini dijalankan untuk menyelidik kesan atuliflapon terhadap individu yang menghidap penyakit buah pinggang kronik (Chronic Kidney Disease, CKD). Nombor Protokol: D7551C00001 Terima kasih Terima kasih kepada para peserta yang telah mengambil bahagian dalam percubaan klinikal mengenai ubat percubaan atuliflapon, juga dipanggil AZD5718. Semua peserta telah membantu penyelidik memahami lebih lanjut tentang atuliflapon bagi membolehkan mereka membantu individu yang menghidap penyakit buah pinggang kronik (CKD). AstraZeneca AB menaja percubaan ini dan percaya bahawa penting baginya untuk berkongsi hasil percubaan ini dengan peserta dan juga masyarakat umum. AstraZeneca AB telah menyemak hasil percubaan ini apabila ia berakhir dan membuat laporan tentang hasil tersebut. Ini merupakan ringkasan laporan itu. Sebuah organisasi bebas yang tidak berasaskan keuntungan, dipanggil CISCRP, telah membantu menyediakan ringkasan hasil percubaan ini. Kami berharap ringkasan ini dapat membantu peserta memahami dan berasa bangga dengan peranan penting mereka dalam penyelidikan perubatan. Jika anda mengambil bahagian dalam percubaan ini dan mempunyai soalan tentang hasilnya, sila rujuk kepada doktor percubaan atau staf di tapak percubaan anda. 1
Gambaran ringkas percubaan ini Mengapa penyelidikan ini perlu dilakukan? Penyelidik sedang mencari kaedah yang lebih baik untuk merawat CKD pada individu yang mempunyai paras protein yang tinggi dalam air kencing mereka. Sebelum sesuatu ubat boleh diluluskan untuk kegunaan orang ramai, penyelidik perlu melakukan percubaan klinikal untuk mengetahui cara tindakan ubat tersebut dan profil keselamatannya. Halaman 4 Apakah rawatan yang diterima oleh peserta? Halaman 6 Percubaan ini terdiri daripada 2 bahagian. Dalam Bahagian 1, peserta mengambil sama ada atuliflapon atau plasebo sahaja. Dalam Bahagian 2, peserta mengambil rawatan yang sama serta dapagliflozin. Plasebo kelihatan seperti atuliflapon tetapi tidak mempunyai apa-apa ramuan atuliflapon di dalamnya. Apakah hasil percubaan ini? Persoalan utama yang ingin dijawab oleh penyelidik dalam percubaan ini ialah: Halaman 10 X Adakah atuliflapon dapat mengurangkan paras albumin dalam air kencing peserta? Tidak. Perbezaan antara peserta yang mengambil atuliflapon berbanding dengan peserta yang mengambil plasebo adalah terlalu kecil untuk membolehkan penyelidik ketahui sama ada atuliflapon dapat mengurangkan paras albumin dalam air kencing peserta. Paras albumin yang tinggi dalam air kencing menandakan kerosakan buah pinggang. Butiran lanjut mengenai hasil percubaan ini boleh didapati di bahagian seterusnya dalam ringkasan ini. Apakah masalah perubatan yang dilaporkan oleh doktor sebagai berkemungkinan ada kaitan dengan rawatan percubaan? Halaman 12 Terdapat 7.9% peserta yang mempunyai masalah perubatan yang dilaporkan oleh doktor percubaan sebagai berkemungkinan ada kaitan dengan rawatan percubaan. Ini bermakna 48 daripada 608 orang peserta. Butiran lanjut mengenai masalah perubatan berikutan percubaan ini boleh didapati di bahagian seterusnya dalam ringkasan ini. Di mana saya boleh mendapatkan maklumat lanjut tentang percubaan ini? Anda boleh mendapatkan maklumat lanjut tentang percubaan ini di laman web yang disenaraikan pada halaman terakhir. Apabila laporan penuh hasil percubaan ini tersedia, ia juga boleh didapati di laman web tersebut. Halaman 16 2 | Hasil Percubaan Klinikal
Siapakah yang mengambil bahagian dalam percubaan ini? Penyelidik telah meminta bantuan pesakit CKD yang mempunyai paras protein yang tinggi dalam air kencing mereka. Peserta dalam percubaan ini berumur 27 hingga 87 tahun ketika mereka mengambil bahagian. Peserta boleh mengambil bahagian dalam percubaan ini sekiranya: X Mereka menunjukkan penurunan Kadar Saring Glomerulus yang menandakan kemerosotan fungsi buah pinggang. X Mereka mempunyai paras protein albumin yang tinggi dalam air kencing yang menandakan kerosakan buah pinggang. X Mereka tidak mempunyai keadaan perubatan yang boleh mempengaruhi percubaan ini. Ini termasuk hepatitis B atau C, diabetes jenis 1, kehilangan fungsi hati atau masalah jantung tertentu. Jika mana-mana peserta mengambil ubat yang boleh mempengaruhi hasil percubaan ini, mereka perlu mengambil dos ubat itu secara stabil selama sekurang- kurangnya 4 minggu sebelum menyertai percubaan ini. Ia termasuk ubat-ubat tertentu untuk diabetes dan masalah jantung, saluran darah dan buah pinggang. Sesetengah peserta dalam percubaan ini juga menghidap diabetes jenis 2. Percubaan ini melibatkan 405 lelaki dan 208 wanita di 11 negara: Argentina, Brazil, Jerman, Hungary, Israel, Jepun, Malaysia, Poland, Taiwan, Ukraine dan Amerika Syarikat. Negara Bilangan peserta Negara Bilangan peserta Argentina 6 Malaysia 47 Brazil 142 Poland 35 Jerman 3 Taiwan 24 Hungary 26 Ukraine 57 Israel 28 Amerika Syarikat 110 Jepun 135 3 | Hasil Percubaan Klinikal
Mengapa penyelidikan ini perlu dilakukan? Penyelidik sedang mencari kaedah yang lebih baik untuk merawat penyakit buah pinggang kronik pada individu yang mempunyai paras protein yang tinggi dalam air kencing mereka. Sebelum sesuatu ubat boleh diluluskan untuk kegunaan orang ramai, penyelidik perlu melakukan percubaan klinikal untuk mengetahui cara tindakan ubat tersebut dan profil keselamatannya. Penyakit buah pinggang kronik (CKD) adalah sejenis keadaan perubatan jangka panjang yang melibatkan kemerosotan fungsi buah pinggang secara beransur-ansur. Ini boleh mengakibatkan gejala seperti keletihan, sesak nafas, loya, bengkak anggota badan dan kekeliruan. Salah satu tanda kerosakan buah pinggang ialah paras albumin yang tinggi dalam air kencing. Pesakit CKD perlu menjalni pemeriksaan berkala untuk memantau paras albumin dalam air kencing mereka. Keradangan lazim berlaku pada pesakit CKD dan mempunyai kaitan dengan tahap fungsi buah pinggang. Penyelidik mendapati bahawa CKD mungkin ada kaitan dengan peningkatan tahap sejenis molekul dalam sistem imun iaitu leukotriene yang menjadi punca keradangan. Ubat percubaan, atuliflapon, direka khususnya untuk mengurangkan jumlah leukotriene dalam badan. Penyelidik berpendapat bahawa ini boleh membantu mengurangkan paras protein yang tinggi dalam air kencing pesakit CKD. Dapagliflozin telah diluluskan buat masa ini untuk merawat sesetengah pesakit diabetes jenis 2, kegagalan jantung atau CKD. Dapagliflozin bertindak dengan membantu buah pinggang menyingkirkan gula darah melalui air kencing. Penyelidik menggunakan dapagliflozin dalam percubaan ini kerana mereka berpendapat ia mungkin boleh dijadikan rawatan standard penjagaan untuk CKD pada masa hadapan. Standard penjagaan bermaksud rawatan yang dianggap sesuai oleh komuniti perubatan dan boleh diterima secara meluas untuk keadaan perubatan tertentu. Dapagliflozin telah menjadi sebahagian daripada rawatan standard penjagaan untuk CKD ketika ringkasan ini ditulis. Dalam percubaan ini, penyelidik ingin mengetahui kesan tindakan atuliflapon terhadap paras albumin dalam air kencing pesakit CKD apabila diambil dengan atau tanpa dapagliflozin. 4 | Hasil Percubaan Klinikal
Apakah tujuan percubaan ini dilakukan? Ini adalah percubaan Fasa 2. Dalam percubaan ini, penyelidik ingin mengetahui sama ada atuliflapon berkesan terhadap sekumpulan kecil peserta CKD yang mempunyai paras protein yang tinggi dalam air kencing mereka. Penyelidik juga ingin tahu sama ada peserta tersebut menghadapi apa-apa masalah perubatan semasa percubaan berlangsung. Soalan-soalan utama yang ingin dijawab oleh penyelidik dalam percubaan ini ialah: X Adakah atuliflapon dapat mengurangkan paras albumin dalam air kencing peserta? X Apakah masalah perubatan yang dilaporkan oleh doktor sebagai berkemungkinan ada kaitan dengan rawatan percubaan? Jawapan kepada persoalan ini perlu diperoleh sebelum percubaan lain dilakukan bagi mengetahui keupayaan atuliflapon untuk membantu meningkatkan kesihatan individu yang menghidap CKD. 5 | Hasil Percubaan Klinikal
Apakah rawatan yang diterima oleh peserta? Peserta dalam percubaan ini telah mengambil dapagliflozin secara gabungan dengan atuliflapon atau plasebo. Plasebo kelihatan seperti ubat percubaan tetapi ia tidak mengandungi sebarang ubat. Penyelidik menggunakan plasebo untuk memastikan agar sebarang kesan yang dilihat pada peserta yang mengambil sesuatu ubat sememangnya berlaku disebabkan ubat tersebut. Dalam ringkasan ini, rawatan percubaan bermaksud sebarang ubat yang diambil oleh peserta sebagai sebahagian daripada percubaan. Ini termasuk atuliflapon, dapagliflozin dan plasebo. Atuliflapon ialah rawatan yang ingin dikaji dengan lebih lanjut oleh penyelidik. Ini merupakan percubaan rabun dua pihak. Ini bermakna tiada seorang pun termasuk peserta, penyelidik, doktor percubaan mahupun staf percubaan yang lain mengetahui tentang rawatan yang diambil oleh setiap peserta. Sesetengah percubaan dilakukan dengan cara sebegini kerana sekiranya rawatan peserta diketahui, ia boleh mempengaruhi hasil percubaan tersebut. Apabila percubaan tamat, penaja penyelidikan akan dimaklumkan tentang rawatan yang diambil oleh peserta supaya mereka boleh membuat laporan hasil percubaan. Program komputer digunakan untuk memilih rawatan secara rawak bagi setiap peserta. Ini membantu memastikan agar kumpulan ditetapkan secara adil. Penyelidik melaksanakan langkah ini supaya hasil setiap rawatan dapat dibandingkan dengan seberapa tepat yang boleh. Dalam Bahagian 1, peserta mengambil sama ada atuliflapon atau plasebo sahaja. Dalam Bahagian 2, peserta mengambil rawatan yang sama serta dapagliflozin. Percubaan ini dijalankan dalam 2 bahagian supaya penyelidik dapat mengetahui kesan atuliflapon terhadap paras albumin semasa peserta mengambil rawatan standard penjagaan, iaitu dapagliflozin, dan juga apabila mereka tidak mengambilnya. Peserta yang menamatkan Bahagian 1 tetapi paras albumin dalam air kencing mereka masih tinggi daripada paras normal boleh meneruskan penyertaan ke Bahagian 2. Carta di bawah menunjukkan pelan rawatan Bahagian 1 untuk peserta. 6 | Hasil Percubaan Klinikal
Bahagian 1 Atuliflapon Plasebo Kumpulan 1 Kumpulan 2 Kumpulan 3 Kumpulan 4 154 orang peserta 153 orang peserta 153 orang peserta 153 orang peserta Dos rendah atuliflapon Dos pertengahan atuliflapon Dos tinggi atuliflapon Plasebo Sebagai tablet melalui mulut Sekali sehari selama 12 minggu Carta di bawah menunjukkan pelan rawatan Bahagian 2 untuk peserta. Dos dapagliflozin diukur dalam miligram (mg). Bahagian 2 Atuliflapon Placebo Kumpulan 1 Kumpulan 2 Kumpulan 3 Kumpulan 4 106 orang peserta 108 orang peserta 109 orang peserta 115 orang peserta Dos rendah atuliflapon dan 10 mg dapagliflozin Dos pertengahan atuliflapon dan 10 mg dapagliflozin Dos tinggi atuliflapon dan 10 mg dapagliflozin Plasebo dan 10 mg dapagliflozin Sebagai tablet melalui mulut Sekali sehari selama 8 minggu 7 | Hasil Percubaan Klinikal
Apakah yang berlaku semasa percubaan ini? Setiap peserta menyertai percubaan selama lebih kurang 7 bulan. Namun, keseluruhan percubaan mengambil masa hampir 2 tahun untuk dilengkapkan. Percubaan ini bermula pada Oktober 2020 dan berakhir pada September 2022. Menurut perancangan penyelidik, percubaan ini melibatkan penyertaan seramai 632 orang peserta. Berdasarkan hasil awal, penyelidik tidak beranggapan bahawa atuliflapon dapat membantu peserta. Oleh sebab itu, mereka membuat keputusan untuk menamatkan percubaan lebih awal. 8 | Hasil Percubaan Klinikal
Carta di bawah menunjukkan perkara yang berlaku semasa percubaan. Sebelum peserta mengambil rawatan percubaan 2 lawatan Doktor percubaan: telah memeriksa kesihatan peserta bagi memastikan mereka boleh mengambil bahagian dalam percubaan ini telah memeriksa kesihatan jantung peserta menggunakan elektrokardiogram (ECG) telah melakukan pemeriksaan fizikal dan bertanya tentang ubat-ubat peserta dan sebarang masalah perubatan telah mengambil sampel darah dan air kencing Sehingga 4 minggu Semasa peserta mengambil rawatan percubaan 7 lawatan Doktor percubaan: Peserta: telah melakukan pemeriksaan fizikal dan bertanya tentang ubat-ubat peserta dan sebarang masalah perubatan telah memeriksa kesihatan jantung peserta menggunakan ECG telah mengambil rawatan percubaan di tapak percubaan dan di rumah merekodkan rawatan percubaan yang diambil dalam diari telah mengambil sampel darah dan air kencing Sehingga 20 minggu Selepas peserta mengambil rawatan percubaan 1 lawatan Doktor percubaan: Peserta: telah melakukan pemeriksaan fizikal dan bertanya tentang ubat-ubat peserta dan sebarang masalah perubatan telah melengkapkan diari rawatan percubaan yang diambil telah memeriksa kesihatan jantung peserta menggunakan ECG telah mengambil sampel darah dan air kencing Sehingga 4 minggu 9 | Hasil Percubaan Klinikal
Apakah hasil percubaan ini? Ini merupakan ringkasan hasil utama daripada percubaan ini secara keseluruhan. Keputusan individu yang diperoleh bagi setiap peserta mungkin berbeza dan tidak disenaraikan dalam ringkasan ini. Senarai penuh persoalan yang ingin dijawab oleh penyelidik boleh didapati di laman web yang disenaraikan pada penghujung ringkasan ini. Apabila laporan penuh hasil percubaan ini tersedia, ia juga boleh didapati di laman web tersebut. Penyelidik meneliti hasil yang diperoleh daripada sebilangan besar percubaan untuk membolehkan mereka membuat keputusan tentang rawatan yang paling berkesan dan paling selamat. Percubaan lain mungkin memperolehi maklumat baharu atau hasil yang berbeza. Anda hendaklah sentiasa berbincang dengan doktor sebelum mengubah sebarang rawatan. Terdapat 326 orang peserta yang telah berhenti daripada percubaan sebelum mereka menerima semua rawatan percubaan. Jadi, keputusan di bawah hanya melibatkan 287 orang peserta. Adakah atuliflapon dapat mengurangkan paras albumin dalam air kencing peserta? Tidak. Secara keseluruhannya, penyelidik mendapati bahawa wujud beberapa perbezaan antara kumpulan atuliflapon dan plasebo. Walau bagaimanapun, perbezaannya terlalu kecil untuk membolehkan penyelidik membuat kesimpulan tentang pengaruh atuliflapon terhadap paras albumin dalam air kencing peserta. Untuk menjawab persoalan ini, penyelidik mengumpulkan sampel air kencing daripada peserta sebelum dan semasa mereka mengambil rawatan percubaan. Kemudian, penyelidik mengukur paras albumin dan kreatinina dalam sampel air kencing peserta. X Albumin ialah protein yang biasanya terdapat dalam darah. Pada individu yang tidak menghidap CKD, paras albumin dalam air kencing lazimnya rendah. Namun, pada individu yang menghidap CKD, berlaku kebocoran lebih banyak albumin ke dalam air kencing disebabkan keupayaan penapisan darah yang terjejas. Ini boleh menyebabkan paras albumin dalam air kencing meningkat. X Kreatinina ialah bahan buangan yang terhasil daripada proses penguraian otot biasa yang berlaku setiap hari, dan disingkirkan oleh badan melalui air kencing. Kreatinina dalam air kencing adalah sesuatu yang normal. 10 | Hasil Percubaan Klinikal
Penyelidik mengukur nisbah albumin kepada kreatinina dalam air kencing (Urine Albumin to Creatinine Ratio, UACR) peserta untuk mengira paras albumin dalam air kencing berbanding dengan paras kreatinina dalam air kencing. Peningkatan UACR mungkin bermaksud CKD seseorang itu kian teruk. Penyelidik membandingkan UACR: X Dalam Bahagian 1 - antara peserta yang mengambil atuliflapon dan peserta yang mengambil plasebo X Dalam Bahagian 2 - antara peserta yang mengambil atuliflapon secara gabungan dengan dapagliflozin dan peserta yang mengambil plasebo secara gabungan dengan dapagliflozin Penyelidik mengambil sampel air kencing sepanjang percubaan untuk mengira UACR. Namun, bacaan UACR pada penghujung Bahagian 2 telah menarik perhatian mereka. Bacaan ini diperoleh selepas rawatan selama 20 minggu dalam keseluruhan tempoh Bahagian 1 dan Bahagian 2. Berbanding dengan kumpulan plasebo, UACR di penghujung Bahagian 2 pada peserta yang mengambil atuliflapon telah berkurangan sebanyak: X 5.5% dalam Kumpulan 1. Peserta dalam Kumpulan 1 telah mengambil dos rendah atuliflapon. X 3.6% dalam Kumpulan 2. Peserta dalam Kumpulan 2 telah mengambil dos pertengahan atuliflapon. X 8.1% dalam Kumpulan 3. Peserta dalam Kumpulan 3 telah mengambil dos tinggi atuliflapon. Secara keseluruhannya, di penghujung Bahagian 2, penyelidik mendapati wujud beberapa perbezaan dalam UACR antara peserta yang mengambil atuliflapon dan peserta yang mengambil plasebo. Walau bagaimanapun, perbezaannya terlalu kecil untuk membolehkan penyelidik membuat kesimpulan tentang pengaruh atuliflapon terhadap UACR peserta. 11 | Hasil Percubaan Klinikal
Apakah masalah perubatan yang dilaporkan oleh doktor sebagai berkemungkinan ada kaitan dengan rawatan percubaan? Bahagian ini memaparkan ringkasan masalah perubatan yang dihadapi oleh peserta semasa percubaan ini yang dilaporkan oleh doktor sebagai berkemungkinan ada kaitan dengan rawatan percubaan. Masalah perubatan ini dirujuk sebagai tindak balas buruk. Tindak balas buruk dianggap serius apabila ia mengancam nyawa, menyebabkan masalah yang berpanjangan, atau menyebabkan peserta dimasukkan ke hospital. Hasil daripada beberapa percubaan diperlukan untuk membuat keputusan sama ada sesuatu rawatan itu menyebabkan tindak balas buruk. Dalam percubaan ini, doktor tidak tahu rawatan yang diambil oleh peserta sewaktu masalah perubatan tersebut berlaku. Oleh sebab itu, sesetengah tindak balas buruk mungkin dilaporkan oleh peserta yang mengambil plasebo, walaupun plasebo tidak bertindak secara langsung untuk menyebabkan masalah perubatan. Laman web yang disenaraikan di penghujung ringkasan ini mungkin mengandungi maklumat lain tentang tindak balas buruk atau masalah perubatan lain yang telah berlaku semasa percubaan ini. Terdapat 5 orang peserta yang telah berhenti daripada percubaan ini sebelum mereka menerima apa-apa rawatan percubaan. Oleh sebab itu, keputusan di bawah hanya melibatkan 608 orang peserta. Dalam ringkasan ini, tindak balas buruk dibahagikan mengikut peserta yang mengambil atuliflapon dan peserta yang mengambil plasebo, tanpa mengira sama ada mereka juga mengambil dapagliflozin atau tidak dalam Bahagian 2. 12 | Hasil Percubaan Klinikal
Adakah sebarang tindak balas buruk berlaku semasa percubaan ini? Dilaporkan 7.9% peserta telah mengalami tindak balas buruk dalam percubaan ini. Ini bermakna 48 daripada 608 orang peserta. Ia termasuk peserta yang mengambil atuliflapon dan juga peserta yang mengambil plasebo. Atuliflapon (daripada 455 orang peserta) Plasebo (daripada 153 orang peserta) Berapa ramaikah peserta yang mengalami tindak balas buruk yang serius? tiada tiada Berapa ramaikah peserta yang mengalami tindak balas buruk? 7.5% (34) 9.2% (14) Berapa ramaikah peserta yang telah meninggalkan percubaan ini disebabkan tindak balas buruk? 1.5% (7) 1.3% (2) 13 | Hasil Percubaan Klinikal
Apakah tindak balas buruk serius yang berlaku semasa percubaan ini? Tiada peserta dalam percubaan ini telah mengalami tindak balas buruk yang serius. Apakah tindak balas buruk yang berlaku semasa percubaan ini? Tindak balas buruk yang paling biasa dialami ialah penurunan kadar saring glomerulus yang menandakan kemerosotan fungsi buah pinggang. Tindak balas buruk di bawah berlaku pada 2 orang peserta atau lebih. Tindak balas buruk yang lain juga telah berlaku, tetapi setiap satunya berlaku pada 1 peserta. Tindak balas buruk Atuliflapon (daripada 455 orang peserta) Plasebo (daripada 153 orang peserta) Penurunan kadar saring glomerulus, menandakan kemerosotan fungsi buah pinggang. 1.1% (5) 2.0% (3) Sakit kepala 0.9% (4) 0.7% (1) Buah pinggang tidak berfungsi dengan baik 0.7% (3) 0.7% (1) Loya 0.7% (3) 0.7% (1) Sembelit 0.4% (2) tiada Kekejangan otot 0.4% (2) tiada Berasa tidak sihat (Malais) 0.4% (2) tiada Kerosakan buah pinggang secara tiba-tiba 0.2% (1) 0.7% (1) Paras kalium yang tinggi dalam darah none 1.3% (2) 14 | Hasil Percubaan Klinikal
Apakah yang telah dipelajari oleh penyelidik daripada percubaan ini? Percubaan ini telah membantu penyelidik memahami lebih lanjut tentang kesan atuliflapon terhadap pesakit CKD yang mempunyai paras protein yang tinggi dalam air kencing mereka. Penyelidik meneliti hasil yang diperoleh daripada sebilangan besar percubaan untuk membolehkan mereka membuat keputusan tentang rawatan yang paling berkesan dan paling selamat. Ringkasan ini menunjukkan hasil utama daripada percubaan ini sahaja. Percubaan lain mungkin memperolehi maklumat baharu atau hasil yang berbeza. Sewaktu ringkasan ini disediakan dan diluluskan oleh penaja, beberapa percubaan klinikal lanjut mengenai atuliflapon masih berlangsung. 15 | Hasil Percubaan Klinikal
Di mana saya boleh mendapatkan maklumat lanjut tentang percubaan ini? Anda boleh mendapatkan maklumat lanjut tentang percubaan ini di laman web yang disenaraikan di bawah. Apabila laporan penuh hasil percubaan ini tersedia, ia juga boleh didapati di laman web tersebut. X Setelah anda memasuki laman web ini, taip NCT04492722 di dalam kotak carian "Other terms" (Istilah lain) dan klik "Search" (Cari). X Setelah anda memasuki laman web ini, klik "Home and Search" (Laman Utama dan Carian), kemudian taip 2020-002263-54 di dalam kotak carian dan klik "Search" (Cari). X Apabila anda berada di halaman utama laman web ini, tatal ke bawah ke "Find a clinical trial" (Cari percubaan klinikal). Kemudian, taip D7551C00001 di dalam kotak carian dan klik "Search clinical trial" (Cari percubaan klinikal). Tajuk Penuh Percubaan: Kajian Fasa 2b, Dirawak, Rabun Dua Pihak, Dikawal Plasebo, Berbilang Pusat, Pelbagai Dos untuk Menilai AZD5718 pada Peserta yang Menghidap Penyakit Buah Pinggang Kronik Proteinurik Nombor Protokol AstraZeneca AB: D7551C00001 Nombor Percubaan Klinikal Kebangsaan: NCT04492722 Nombor EudraCT: 2020-002263-54 AstraZeneca AB menaja percubaan ini dengan ibu pejabatnya yang terletak di Södertälje, Sweden. Nombor telefon untuk Pusat Maklumat AstraZeneca ialah +1-877-240-9479. Terima kasih Peserta percubaan klinikal tergolong dalam komuniti besar individu yang menyertai penyelidikan klinikal di seluruh dunia. Mereka membantu para penyelidik menjawab persoalan penting mengenai kesihatan dan menemui rawatan perubatan untuk pesakit. Pusat Maklumat dan Kajian tentang Penyertaan Penyelidikan Klinikal (Center for Information & Study on Clinical Research Participation, CISCRP) adalah sebuah pertubuhan bebas yang tidak berasaskan keuntungan yang memberi tumpuan kepada aktiviti mendidik dan memaklumkan orang ramai tentang penyertaan dalam penyelidikan klinikal. CISCRP tidak terlibat dalam aktiviti merekrut peserta untuk percubaan klinikal dan juga tidak terlibat dalam aktiviti menjalankan percubaan klinikal. CISCRP | One Liberty Square, Suite 1100 • Boston, MA 02109 | 1-877-MED-HERO | MS-MY Versi 1.0 2023_11_07 16 | Hasil Percubaan Klinikal